Kur guximi dhe profesionalizmi triumfojnë ndaj frikës
Historia e fotoreporteres së agjencisë së lajmeve Reuters, Jeenah Moon
Jeenah Moon ka parë gjithçka si fotoreportere e agjencisë së lajmeve Reuters e vendosur në Nju Jork. Korrespondentja e Zërit të Amerikës, Anna Nelson tregon se çfarë ka parë fotoreporterja nga prapa lentes së kamerës. Një koncert Krishtlindjesh në shkallët e katedrales historike episkopale të Shën Gjonit në Nju Jork, u mbajt nën qiell të hapur për shkak të kufizimeve të koronavirusit. Shfaqja po mbaronte kur disa vetë- përfshirë një gazetare të Zërit të Amerikës me fëmijën e saj - qëndruan për të parë pjesën e brendshme të katedrales. Papritmas u dëgjuan disa goditje të forta. Njerëzit filluan të vraponin të tmerruar, duke u fshehur pas makinave dhe pemëve. Një burrë që qëndronte pranë derës së kishës, me dy armë dhe me kapele dhe maskë, po qëllonte në ajër. Ai më pas u qëllua dhe u vra nga policia. Fotografia që kapi këtë episod u shkrep nga fotoreporterja e agjencisë Reuters, Jeenah Moon. "”, thotë fotoreporterja. "" Jeenah Moon është 39 vjeç. E lindur në Seul të Koresë së Jugut, ajo do të kishte patur një jetë shumë tradicionale po të mos kishte vendosur në moshën njëzet vjeçare të largohej nga vendi - pa para dhe asnjë kontakt. Ajo erdhi në Shtetet e Bashkuara, hyri në një universitet ku studjoi histori arti. Një ditë profesori shfaqi për klasën një film për fotografin e ushtrisë, James Nachtwey. "” shprehej Nachtwey. Atë moment, Moon kuptoi se sa e fuqishme ishte fotografia. Ajo vendosi të ndryshojë rrugën e karrierës së saj dhe u diplomua në Shkollën e Qendrës Ndërkombëtare të Fotografisë në Nju jork. Iu desh gjysmë dekade dhe punë intensive për t'u shndërruar nga një fotografe e panjohur në një fotoreportere të njohur dhe të respektuar agjencitë Getty Images, Bloomberg, AP dhe Reuters. "", thotë ajo. Për Jeenah Moon, të jesh e fortë dhe e guximshme nuk do të thotë të mos kesh frikë. "”, tregon ajo. Pasi ajo bëri ato fotografi që më pas u botuan në faqet e para të gazetave, Reuters i dërgoi fotoreporteres Moon një letër, ku vlerësonte punën dhe guximin e saj. Moon shpesh citon një nga fotoreporterët e saj të preferuar, hungarezo-amerikanin Robert Capa, që ishte shprehur: "Nëse fotografitë e tua nuk janë shumë të mira, do të thotë që nuk je aq afër sa ç’duhet". Edhe nëse afërsia do të thotë të vësh veten në rrezik.